**8. osztályos munkatankönyv**

**Élet(t)rend**

**„Az élet útjára tanítasz engem.” (Zsolt 16,11)**

Cél:

Életrevaló gondolatokat adni a fiataloknak és hitükkel kapcsolatos gondolataik megfogalmazására inspirálni, érvelésre nevelni őket. Fontos vezérfonal a tárgyi tudás mellett az érzelmi nevelés is

Módszerek:
Minden hitoktató a saját csoportjához alkalmazkodva dolgozza fel az adott leckét.
Ajánlott módszerek: kérdésekre épülő frontális munka, egyéni munka (szövegfeldolgozás, gyűjtőmunka, kiselőadás), páros munka tkv. feladataihoz, szövegéhez kapcsolva, projekt feladat, szakértői mozaik, padlókép, rövid filmrészlet feldolgozása, dramatizálás, 5 pont módszer … stb.

Témák:
*Tartópillérek:* Tízparancsolat a kamaszkor szemüvegén át szemlélve, az élet alapjai.

A liturgikus év ünnepei, magán- és egyházi idő, tér, „holmi”. Viszonyulásunk az Egyházhoz és a liturgiához.

Hitvallás: hitünk és életünk kapcsolata.

A három nagy egyházi ünnep.

Hitoktatási szempontok:
30 lecke + 3 ünnepi óra (karácsony - húsvét - pünkösd)
A diákok életéből kiindulva jut el a tananyaghoz
Preevangelizációs és evangelizációs szinten is alkalmazható
Heti egy illetve két órában is tanítható
Heti erénygyakorlat
Témájában és feladataiban igyekszik a plébániához kötni a fiatalokat

Imamelléklet
Az egyes témákat feladatokon keresztül kapcsoljuk a Szentíráshoz
Keresztény szókincs bővítése - fogalmak meghatározása
A diák a felismeréseit, elhatározásait az óra végén rögzítheti („A-ha”)

|  |  |  |  |  |
| --- | --- | --- | --- | --- |
| **Nr.** | **Téma** | **Célok** | **Teológiai háttér/fogalmak** | **Módszerek** |
| 1. | *Tartópillérek*Isten az életemben? | Elvezetni a diákokat a szabályok helyes értelmezésére. | Bálványok, Isten szolgálata, szabadság, Tízparancsolat, törvények, szabad akarat. |  |
| 2. | *Tartópillérek*Te milyennek ismered Istent? | Segíteni a diákokat a helyes istenkép kialakításában. | 1. parancsolat. Istenképeink, kapcsolat Istennel, kinyilatkoztatás, kegyelem.  |  |
| 3. | *Tartópillérek*Mit beszélsz? | A szavak tudatos használatára való nevelés. | 2. parancsolat. Szavaink súlya. Isten neve, Istenről való beszéd. |  |
| 4.  | *Tartópillérek*Van időd Istenre? | Megtanítani a vasárnap, ünnepnap értékelésére. | 3. parancsolat. Isten cselekvései az emberi idő ritmusában. Időminőségek, ünnepek. |  |
| 5. | *Tartópillérek*Az vagyok, akinek mások mondanak? | A belső életre való figyelésre felhívni a diákok figyelmét. | Önismeret, lelkiélet, lelkivezetés, Isten ismerete. |  |
| 6 | *Tartópillérek*Régimódi tisztelet? | Megismertetni a tisztelet helyes formáit. | 4. parancsolat. Tisztelet és felelősség. Szülők és gyermekek kapcsolata és kötelességei egymással szemben. |  |
| 7. | *Tartópillérek*Életed Istene? | Tudatosítani, hogy az élet ajándék, aminek Isten a forrása. | 5. parancsolat. Az élet értelme és védelme.  |  |
| 8.  | *Tartópillérek*Véded az életed? | Rávezetni a fiatalokat arra, hogyan hozzák ki tudatosan a legtöbbet az életükből. | 5. parancsolat. Testünk, lelkünk és környezetünk épségének megóvása. Szenvedélyek, önvédelem, önpusztítás, egészség, környezettudatosság. |  |
| 9. | *Tartópillérek*Igent mondasz a nemedre? | Helyes viszonyulás kialakítása a nemi identitáshoz. | 6. és 9. parancsolat. Önazonosság, szexualitás, a nemiség kibontakoztatása és a vele való visszaélés. |  |
| 10 | *Tartópillérek*Szeret? Nem szeret?  | Szempontokat nyújtani a házasságra való felkészüléshez. | 6. és 9. parancsolat. Szemérmesség, együttélés, hűség, házasság. |  |
| 11 | *Tartópillérek*Mi kell egy gazdag élethez? | Tudatosítani, hogyan használják fel helyesen a javakat, melyek felett rendelkeznek. | 7. és 10. parancsolat. Birtoklás, szegénység, pazarlás, lopás, szolidaritás, gondviselés. |  |
| 12 | *Tartópillérek*Az igazság oldalán állsz? | Bátorítani az igazság melletti következetes kiállásra. | 8. parancsolat. Igazmondás, hitelesség, kártékony beszéd, megkülönböztetés, bántalmazás, mobbing. |  |
| 13 | *Tartópillérek*Csak a szeretet? | Felhívni a figyelmet Isten, önmagam és társaim helyes szeretetére. | Főparancs. Istenszeretet és felebaráti szeretet. |  |
| 14 | *Szín-vonal*Időről időre | Jézus életének ívében bemutatni az Egyházi évet. | Liturgia, vasárnap, egyházi év. |  |
| 15 | *Szín-vonal*Mire vársz? | Megmutatni, miért jó várakozni, miért nem kell mindent azonnal megkapni. | Advent, Rorate, Gaudete vasárnap, Szeplőtelen Fogantatás.  |  |
| 16 | *Szín-vonal*Találkozzunk! | Megmutatni, hogy egy idegen születéséből lehet valami több: találkozás is. | Karácsonyi ünnepkör, szokások, Istenanyaság. |  |
| 17 | *Szín-vonal*Ki az ellenfél?  | Rámutatni az önmagunkkal vívott csaták fontosságára. | Böjt, alamizsna, megtérés, hamvazószerda, katekumen. |  |
| 18 | *Szín-vonal*Mélység és magasság | Segíteni az elmélyülést a szent 3 nap történéseiben. | Eukarisztia, keresztút, Szent Háromnap, vigília, felnőtt-keresztség. |  |
| 19 | *Szín-vonal*Él! | Felhívni a fiatalok figyelmét, hogy a feltámadás az ő történetük is! | Húsvét, feltámadás, Pászka ünnepe, szekvencia, Pünkösd |  |
| 20 | *Szín-vonal*Nem mindennapi nap | Segíteni, hogy az évközi időben végig tudjuk követni Jézust igehirdető útján. | Életünk megszentelése, zsolozsma, litánia, kilenced, elsőpéntek, elsőszombat. |  |
| 21 | *Szín-vonal*Fény-forrás | Az egyházi év teljes keretében elhelyezni a nagy ünnepeket. | Egyházi ünnepek, egyházi naptár, dogma |  |
| 22 | *Szín-vonal*Liturgikus hol-mik | Bemutatni a liturgikus ruhákat, eszközöket és tereket. | Templom, tabernákulum, monstrancia, sekrestye |  |
| 23 | *Életritmus*Hit-vallás | Megkülönböztetni, mi a hit és mi a hiszékenység. | Világnézet, hit, hitvallás, keresztény, szimbólum. |  |
| 24 | *Életritmus*Apám | Mit jelent az, hogy Isten apa? | Isten, mindenhatóság, atyaság, gondviselés. |  |
| 25 | *Életritmus*Teremt-Ő | Rámutatni, hogy mi is munkatársak lehetünk a teremtésben. | Univerzum, teremtés, ősrobbanás, evolúció. |  |
| 26 | *Életritmus*Emberré lett | Megmutatni Jézus emberségét. | Ige, megtestesülés, Istenember. |  |
| 27 | *Életritmus*Megváltó szeretet | Megmutatni, hogy Jézus története a szeretetről szól. | Eredeti bűn, személyes bűn, megváltás, üdvösség. |  |
| 28 | *Életritmus*Csak lelkesen! | Ha Isten a Gondviselő, akkor merjük kérni tőle az ajándékait. | Szentlélek, kegyelem, a kegyelem fajtái. |  |
| 29 | *Életritmus*Közösségben | Az Egyház közösségében megtalálni a helyemet, és aktív tagként élni. | Az egyház, a szentek közössége, plébánia. |  |
| 30 | *Életritmus*Egyszer élsz, de örökké! | Tudatosítsuk: az élet egyszeri és megismételhetetlen, és felelősséggel tartozunk érte. | Második úrjövet, különítélet, világvége, feltámadás és utolsó ítélet. |  |

+ 3 ünnepi óra (karácsony, húsvét, pünkösd)